23. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 937 της 8/20 Δεκ. 1976 (ΦΕΚ Α΄342) Περί συστάσεως θέσεων Βοηθητικού Διδακτικού Προσωπικού παρά τω Εργαστηρίω Στοματολογίας της Οδοντιατρικής Σχολής του Πανεπιστημίου Αθηνών. Έχοντες υπ’ όψιν: 1)Τας διατάξεις των άρθρων: α) 31 (παραγρ.3 και4) του Ν.Δ/τος 3974/1959, «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων», β) 1 (παραγρ.2) του Α.Ν. 553/1968, «περί του Βοηθητικού Διδακτικού Προσωπικού των Ανωτάτων Εκπαιδευτικών Ιδρυμάτων», γ) 2,3 και 5 του Ν.Δ. 216/74, «περί συστάσεως Υπουργείου Προεδρίας Κυβερνήσεως», 2)την γνώμην της Οδοντιατρικής Σχολής (συνεδρία 24-5-1974) και της Συγκλήτου (συνεδρία 6-3-1976) του Πανεπιστημίου Αθηνών και 3) την υπ’ αριθ.732/1976 γνωμοσότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, απεφασίσαμεν: Άρθρον μόνον. Συνιστώνται παρά τω Εργαστηρίω Στοματολογίας της Οδοντιατρικής Σχολής του Πανεπιστημίου Αθηνών δύο (2) θέσεις Παρασκευαστών, προστιθέμεναι εις τας υπό του Β.Δ. 413/1971 προβλεπομένας ομοίας. Εις τον Ημέτερον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 